Diari Oficial de la Generalitat Valenciana


Sumari del DOGV 8138, del 29-09-2017 (2017/8254)

Informació pública de la sol·licitud de modificació substancial de l'autorització ambiental integrada de les instal·lacions de refinació de cru de petroli de BP Oil España, SAU, amb emplaçament al polígon industrial El Serrallo, s/n, de Castelló de la Plana, per a l'ampliació del subministrament d'aigua osmotitzada i la capacitat de la torre de refrigeració.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8138

Data del DOGV
:   29-09-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/8254


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de la sol·licitud de modificació substancial de l'autorització ambiental integrada de les instal·lacions de refinació de cru de petroli de BP Oil España, SAU, amb emplaçament al polígon industrial El Serrallo, s/n, de Castelló de la Plana, per a l'ampliació del subministrament d'aigua osmotitzada i la capacitat de la torre de refrigeració. [2017/8254]  
  
De conformitat amb el que estableix l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, se sotmet a informació pública l'expedient número 134/16 IPPC, seguit a instàncies de BP Oil España, SAU, amb CIF X79245762 i domicili al polígon industrial El Serrallo, s/n, de Castelló de la Plana, que té com a objecte la modificació substancial de l'autorització ambiental integrada de les instal·lacions de refinació de cru de petroli.  
  
Peticionari: BP Oil España, SAU.  
Emplaçament: polígon industrial El Serrallo, s/n, de Castelló de la Plana.  
Projecte: modificació substancial de l'autorització ambiental integrada de les instal·lacions de refinació de cru de petroli per a l'ampliació del subministrament d'aigua osmotitzada i la capacitat de la torre de refrigeració.  
  
Cosa que es posa en coneixement perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, puguen presentar les corporacions i els particulars interessats les al·legacions que estimen convenients.  
  
Durant aquest termini els interessats podran examinar els projectes presentats en la Direcció General de Canvi Climàtic i Qualitat Ambiental, de la Conselleria d'Agricultura, Medi Ambient, Canvi Climàtic i Desenvolupament Rural, ciutat administrativa 9 d'Octubre, torre 1, carrer de Castán Tobeñas, 77, de València i a l'Ajuntament de Castelló de la Plana, on estaran exposats en hores d'atenció al públic.  
  
Finalitzat el període d'informació pública, s'anunciarà en el Diari Oficial de la Generalitat Valenciana el moment en què podrà consultar-se en el web de la Conselleria d'Agricultura, Medi Ambient, Canvi Climàtic i Desenvolupament Rural l'informe relatiu a les al·legacions presentades.  
  
València, 7 de setembre de 2017.- El director general del Canvi Climàtic i Qualitat Ambiental: Joan Piquer Huerga.